text: Valgresultat: Ny flot sejr til Kirsten Terkilsen
  19 november 2013 kl. 22.19
  Den siddende borgmester Kirsten Terkilsen får fire år mere i borgmesterstolen efter fremgang til Venstre
  Venstre havde et pænt valg i 2009, og har endnu engang et rigtig flot valg, hvor de går et mandat frem.
  Sammenlagt med stemmer fra Kristendemokraterne og Dansk Folkeparti, har blå blok i Hedensted Kommune nu et flertal på 18 ud af 27 mandater.
  Stemmeprocenten var rigtig høj i Hedensted med 76,1 pct. mod 71.1 pct. i 2009.
  Klik på billedet ovenfor for at se valgresultater om mandatfordeling i stor størrelse.
  